CELEX: 31972D0428
Language: el
Date: 1972-12-19 00:00:00
Title: 72/428/ΕΟΚ: Απόφαση του Συμβουλίου της 19ης Δεκεμβρίου 1972 περί της παρεμβάσεως του Ευρωπαϊκού Κοινωνικού Ταμείου υπέρ ατόμων τα οποία εγκαταλείπουν τη γεωργία για να ασκήσουν εξωγεωργική δραστηριότητα

Avis juridique important

|

31972D0428

72/428/ΕΟΚ: Απόφαση του Συμβουλίου της 19ης Δεκεμβρίου 1972 περί της παρεμβάσεως του Ευρωπαϊκού Κοινωνικού Ταμείου υπέρ ατόμων τα οποία εγκαταλείπουν τη γεωργία για να ασκήσουν εξωγεωργική δραστηριότητα  

Επίσημη Εφημερίδα αριθ. L 291 της 28/12/1972 σ. 0158 - 0159 Δανική ειδική έκδοση: Σειρά I Κεφάλαιο 1972(28.12) σ. 0024  Αγγλική ειδική έκδοση: Σειρά I Κεφάλαιο 1972(28-30.12) σ. 0073  Ελληνική ειδική έκδοση: Κεφάλαιο 05 τόμος 1 σ. 0225 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1972 περί της παρεμβάσεως του Ευρωπαϊκού Κοινωνικού Ταμείου υπέρ ατόμων, τα οποία εγκαταλείπουν τη γεωργία για να ασκήσουν εξω-γεωργική δραστηριότηταΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση του Συμβουλίου, της 1ης Φεβρουαρίου 1971, περί αναμορφώσεως του Ευρωπαϊκού Κοινωνικού Ταμείου(1), και ιδίως τα άρθρα 3 και 4,  την πρόταση της Επιτροπής,  Εκτιμώντας:  ότι ο τρόπος δράσεως και λειτουργίας του Ταμείου καθορίζονται από τον κανονισμό (ΕΟΚ) αριθ. 2396/71 του Συμβουλίου, της 8ης Νοεμβρίου 1971, περί εφαρμογής της αποφάσεως του Συμβουλίου, της 1ης Φεβρουαρίου 1971, περί αναμορφώσεως του Ευρωπαϊκού  Κοινωνικού Ταμείου(2)- ότι, ορίζεται ρητά στο άρθρο 12, παράγραφος 2, περίπτωση τέταρτη της οδηγίας του Συμβουλίου της 17ης Απριλίου 1972, περί της κοινωνικο-οικονομικής ενημερώσεως και της επαγγελματικής ειδικεύσεως των ατόμων που εργάζονται στη γεωργία(3)- ότι το καθεστώς των ενισχύσεων, που θεσπίσθηκε υπέρ των ατόμων που εργάζονται στη γεωργία και που επιθυμούν να κατευθυνθούν σε εξω-γεωργική δραστηριότητα   άρθρο 7 της οδηγίας   θα εφαρμόζεται μόνο μέχρις ότου αρχίσει να ισχύει η απόφαση, που πρόκειται  να ληφθεί από το Συμβούλιο βάσει του άρθρου 4 της αποφάσεως του Συμβουλίου της 1ης Φεβρουαρίου 1971- ότι η διαταραχή που διαπιστώνεται στον τομέα της γεωργικής απασχολήσεως αποκτά τέτοια έκταση ώστε αναγκάζει ένα σημαντικό αριθμό ατόμων να αλλάξουν απασχόληση, να αποκτήσουν για το σκοπό αυτό νέες ειδικότητες και σε ορισμένες περιπτώσεις να αλλάξουν  κατοικία- ότι τα μέτρα που αφορούν τις διαρθρωτικές ενισχύσεις στους γεωργούς δεν μπορούν να είναι απολύτως αποτελεσματικά, παρά μόνο αν το Ευρωπαϊκό Κοινωνικό Ταμείο προσφέρει στα πρόσωπα που εγκαταλείπουν τη γεωργία τη δυνατότητα να αποκτήσουν νέες  επαγγελματικές ειδικότητες- ότι η αναμόρφωση του Ευρωπαϊκού Κοινωνικού Ταμείου, η οποία αποφασίσθηκε από το Συμβούλιο, καθιστά δυνατή τη συνεισφορά στις οικονομικές υποχρεώσεις που προκύπτουν από τις πρωτοβουλίες που αναλαμβάνονται ή που πρόκειται να αναληφθούν στα Κράτη μέλη, με  σκοπό να ευνοηθεί η επαναπασχόληση και η γεωργική και επαγγελματική κινητικότητα των ατόμων, που παύουν τη δραστηριότητα, την οποία ασκούν άμεσα και κατά κύριο λόγο στον τομέα της γεωργίας- ότι η άσκηση μη μισθωτών δραστηριοτήτων αρμόζει σε ορισμένες περιπτώσεις περισσότερο στη νοοτροπία και τις ικανότητες των ατόμων που εργάσθηκαν στη γεωργία- ότι οι ενέργειες που τείνουν στη διευκόλυνση της απασχολήσεως και της γεωγραφικής και επαγγελματικής κινητικότητος των ατόμων που εγκαταλείπουν τη γεωργία, πρέπει να συμβάλλουν, εκτός από εξαιρετικές περιπτώσεις, στη θέση σε εφαρμογή προγράμματος, στο  οποίο θα διευκρινίζεται ιδίως το οικονομικό περιεχόμενο των ενεργειών που οργανώνει και θα προσδιορίζονται οι στόχοι και τα μέσα πραγματοποιήσεώς τους,  ΑΠΟΦΑΣΙΖΕΙ:   Άρθρο 1  1. Δύνανται να τύχουν της συνδρομής του Ταμείου, σύμφωνα με το άρθρο 4 της αποφάσεως του Συμβουλίου, της 1ης Φεβρουαρίου 1971, οι ενέργειες που τείνουν στη διευκόλυνση της απασχολήσεως και της γεωγραφικής και επαγγελματικής κινητικότητος των  ατόμων, που παύουν τη δραστηριότητα την οποία ασκούν άμεσα και κατά κύριο λόγο στη γεωργία για να ασκήσουν μισθωτή εξω-γεωργική δραστηριότητα.  2. Δύνανται επίσης να τύχουν της συνδρομής του Ταμείου υπό τους όρους που προβλέπονται στην παράγραφο 1, οι ενέργειες που πραγματοποιούνται υπέρ ατόμων τα οποία πρόκειται να ασκήσουν μη μισθωτή εξω-γεωργική δραστηριότητα.   Άρθρο 2  Για να τύχουν της συνδρομής του Ταμείου, πρέπει οι ενέργειες, που αφορούν τα άτομα που αναφέρονται στο άρθρο 1, να συμβάλλουν, εκτός από εξαιρετικές περιπτώσεις, στη θέση σε εφαρμογή προγράμματος, στο οποίο θα διευκρινίζεται ιδίως το οικονομικό  περιεχόμενο των ενεργειών που οργανώνει και θα προσδιορίζονται οι στόχοι και τα μέσα πραγματοποιήσεώς τους.   Άρθρο 3  Αντικείμενο της συνδρομής του Ταμείου δύνανται να αποτελέσουν σύμφωνα με την παρούσα απόφαση, οι ενισχύσεις που αναφέρονται στον κατάλογο, τον οποίο εθέσπισε ο κανονισμός (ΕΟΚ) αριθ. 2397/71 του Συμβουλίου, της 8ης Νοεμβρίου 1971, περί των  ενισχύσεων, οι οποίες δύνανται ν' αποτελέσουν αντικείμενο συνδρομής του Ευρωπαϊκού Κοινωνικού Ταμείου(4).   Άρθρο 4  Η παρούσα απόφαση αρχίζει να ισχύει την πέμπτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 19 Δεκεμβρίου 1972.  Για το Συμβούλιο Ο Πρόεδρος T. WESTERTERP  (1) ΕΕ αριθ. Ν 28 της 4.2.1971, σ. 15.  (2) ΕΕ αριθ. Ν 249 της 10.11.1971, σ. 54.  (3) ΕΕ αριθ. Ν 96 της 23.4.1972, σ. 15.  (4) ΕΕ αριθ. Ν 249 της 10.11.1971, σ. 58.